CELEX: 62009TN0143
Language: et
Date: 2009-04-08 00:00:00
Title: Kohtuasi T-143/09 P: Euroopa Ühenduste Komisjoni 8. aprillil 2009 esitatud apellatsioonkaebus Avaliku Teenistuse Kohtu 29. jaanuari 2009 . aasta otsuse peale kohtuasjas F-98/07, Petrilli vs. komisjon

4.7.2009   
            
            
               ET
            
            
               Euroopa Liidu Teataja
            
            
               C 153/41
            
         Euroopa Ühenduste Komisjoni 8. aprillil 2009 esitatud apellatsioonkaebus Avaliku Teenistuse Kohtu 29. jaanuari 2009. aasta otsuse peale kohtuasjas F-98/07, Petrilli vs. komisjon
   (Kohtuasi T-143/09 P)
   2009/C 153/80
   Kohtumenetluse keel: prantsuse
   
      Pooled
   
   
      Hageja: Euroopa Ühenduste Komisjon (esindajad: D. Martin ja B. Eggers)
   
      Teine menetluspool: Nicole Petrilli (Woluwé-Saint-Étienne, Belgia)
   
      Hageja nõuded
   
   
               —
            
            
               Tühistada Avaliku Teenistuse Kohtu 29. jaanuari 2009. aasta otsus kohtuasjas F-98/07: Petrilli ja
            
         
               —
            
            
               otsustada, et pooled kannavad ise nii käesolevas kohtuastmes kui ka Avaliku Teenistuse Kohtu menetluses tekkinud kohtukulud.
            
         
      Väited ja peamised argumendid
   
   Apellatsioonkaebuses nõuab komisjon Avaliku Teenistuse Kohtu 29. jaanuari 2009. aasta otsuse tühistamist kohtuasjas F-98/07: Petrilli vs. komisjon, millega jäeti rahuldamata asjaomase isiku taotlus temaga sõlmitud lepingulise töötaja lepingu pikendamiseks.
   Apellatsioonkaebuse põhjendamiseks esitab komisjon järgmised kolm väidet, mis käsitlevad:
   
               —
            
            
               asjaolu, et komisjoni arvates oleks Avaliku Teenistuse Kohus pidanud tunnistama hagi vastuvõetamatuks, kuna tühistatud otsus ei sisalda asjaomase isiku isikliku olukorra tegelikku ja põhjalikku uuesti analüüsimist;
            
         
               —
            
            
               õigusnormi rikkumist, kuna Avaliku Teenistuse Kohus leidis, et komisjoni 28. aprilli 2004. aasta otsuses K(2004)1597/6, mis puudutab komisjoni teenistuses olevate mittealaliste töötajate teenistusaja maksimaalset kestust (1),sisalduv kuue aasta reegel rikub muude teenistujate teenistustingimuste artiklit 88;
            
         
               —
            
            
               õigusnormi rikkumist, kuna Avaliku Teenistuse Kohus leidis, et pelgalt kuue aasta reegli õigusvastasusest piisab selleks, et tuua kaasa komisjoni lepinguväline vastutus ilma lisaks kontrollimata, kas siis, kui komisjon jättis asjaomase isiku lepingu pikendamata, rikkus ta ilmselt ja jämedalt oma ulatuslikku kaalutlusõigust teenistuse huvide hindamiseks.
            
         
      (1)  Avaldatud 24. juuni 2004. aasta Haldusteatajas nr 75-2004.